Document ID: 31991R0042

ΚΑΝΟΝΙΣΜΟΣ ( ΕΟΚ ) αριθ . 42/91 ΤΗΣ ΕΠΙΤΡΟΠΗΣ της 7ης Ιανουαρίου 1991 περί παρατάσεως της κοινοτικής επίβλεψης των εισαγωγών ορισμένων προϊόντων καταγωγής Ιαπωνίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3156/90 ( 2 ), και ιδίως το άρθρο 10 παράγραφος 1,
Μετά από διαβουλεύσεις στα πλαίσια της επιτροπής που συγκροτήθηκε σύμφωνα με τον προαναφερθέντα κανονισμό,
Εκτιμώντας :
ότι ο κανονισμός ( ΕΟΚ ) αριθ . 653 /83 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 4030/89 ( 4 ), πατέτεινε μέχρι τις 31 Δεκεμβρίου 1990 την εκ των υστέρων κοινοτική επίβλεψη των εισαγωγών ορισμένων προϊόντων καταγωγής Ιαπωνίας -
ότι πρέπει να διατηρηθεί και κατά το έτος 1991 μια επίβλεψη εκ των υστέρων στις εισαγωγές ορισμένων προϊόντων καταγωγής Ιαπωνίας -
ότι οι λόγοι οι οποίοι ευρίσκονται στη βάση του κανονισμού ( ΕΟΚ ) αριθ . 653/83 εξακολουθούν να ισχύουν κατά μεγάλο μέρος και ότι, κατά συνέπεια, πρέπει να παραταθεί το καθεστώς της επίβλεψης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 5 του κανονισμού ( ΕΟΚ) αριθ . 653/83, η ημερομηνία "31 Δεκεμβρίου 1990" αντικαθίσταται από την ημερομηνία "31 Δεκεμβρίου 1991 ". Άρθρο 2
Στο διορθωτικό του κανονισμού ( ΕΟΚ ) αριθ . 4030/89, πρέπει να προσθέσουμε στον κατάλογο των προϊόντων τον κωδικό ΣΟ 8540 11 50 και να προσθέσουμε ένα "ex" πριν από τους κωδικούς ΣΟ 8703 10 10 και 8703 90 90 . Άρθρο 3
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 7 Ιανουαρίου 1991 .

Labels: 3
18
1